ཕ་དང་མ་རུ་གྱུར་པ་སུ་དང་སུ་ཞིག་ཡིན་རུང་།རང་རང་གི་བུ་དང་བུ་མོ་ལས་ལྷག་པ་འཇིག་རྟེན་ཁམས་ན་གཞར་ཡང་མེད་དོ།།བུ་ཕྲུག་ནི་ཕ་མའི་མིག་ནང་དང་སེམས་ནང་དུ།དུས་ནམ་ཡང་གཅེས་ཕྲུག་ཡིན་པ་ལས་མི་ཆེན་དུ་འགྱུར་མི་སྲིད།དེའི་ཆེད་དུ་བསམ་ཕོད་ལ།བཤད་ཕོད།སྒྲུབ་ཕོད།ཡང་ན་རང་སྲོག་བློས་གཏོང་དགོས་པ་བྱུང་རུང་འཇིགས་དངངས་ཏིལ་འབྲུ་ཙམ་ཡང་ཡོད་མི་སྲིད།དེར་ཕ་མ་ཚོས་དེ་ལྟར་འདོད་ཅིང་བསམ་པ་ནི་ངོ་ཚ་མ་ཡིན་ལ།ཕྱོགས་ཞེན་དེ་ལས་ཀྱང་མ་ཡིན།དེ་ནི་ང་ཚོ་མི་ལ་མ་གཞི་ནས་བརྩེ་བའམ་སྙིང་རྗེ་ལྷན་སྐྱེས་སུ་གཞི་གྲུབ་པའི་བདེན་དཔང་ཡིན་ནོ།།དེ་ལྟར་ཕ་མ་སུ་ཞིག་ཡིན་རུང་བདག་ཉིད་ཀྱི་བརྩེ་བའམ་སྙིང་རྗེ་ངོ་མ་ལྷད་མེད་སྟོན་ཡུལ་ནི་བུ་དང་བུ་མོ་གཅེས་ཕྲུག་དག་ཡིན་པས་ཀྱང་ངོ་།།རེད་དེ།ཕ་མ་སོ་སོས་རང་རང་གི་གཅེས་ཕྲུག་ལ་བརྩེ་བ་དང་སྙིང་རྗེ་སྟོན་རྒྱུ་ཐལ་དྲགས་ན།དུངས་ཞེན་གྱི་ཐལ་མཐར་ལྷུང་ཉེན་ཆེ་ལ།དེའི་འབྱུང་འབྲས་ནི་བསམ་ཡུལ་ལས་འདས་པ་ཞིག་ཡིན་ངེས།དེར་ཕ་མ་སོ་སོས་རང་བདག་གི་བརྩེ་བ་དང་སྙིང་རྗེ་གང་ཉིད་གཅེས་ཕྲུག་ལ་ངོ་ཇི་བཞིན་འཕྲོད་པ་ལ་ཇི་ལྟར་བྱ་དང་གང་ལྟར་འགྲོ་ཟེར་ན།